LidanRubinov/Halacha-QA huggingface dataset:
שאלה: סליחה כואבת!: היי. אני רוצה להתייעץ לגבי דבר קשה וכואב בחיי. אבא שלי עזב את הארץ לפני 7 שנים, ברח בגלל חובות. המשפחה שלי חטפה מזה מעקלים וטראומות ושנה לאחר מכן הוא התחרט ונסענו אליו ל בית. הכל היה ממש מושלם ואז הטא ביקש שאמא תסע אליו לבנות את הבית וכשהיא הגיעה היא גילתה שהוא כבר תקופה בוגד בה. הוא לא הסכים לתת לה גט והשאיר אותה עגונה, עם חובות שנאמדים בכ-2 מיליון ש ח ובעיקר פצעים מדממים בנפש. אני הייתי בת 10 כשזה קרה והיום אני חודשיים לפני גיל 18. המשפחה שלי סבלה ממנו במשך הרבה מאד זמן, במשך כל השנים האלה הוא חיזק את המשפחה לו ביפויי כח לפעול כנגדנו מבחינה משפטית ועשה הכל כדי לקחת מאיתנו הכל כי אין לו אמון בנו. הוא לא שילם מזונות ולא יצר קשר איתי או עם אחיי אפילו לא פעם אחת במשך 7 שנים. בשבוע שעבר הוא חזר לארץ כדי לתרום כליה לאח שלו. הוא השיג את מספר הטלפון שלי בדרך כלשהי וכעת הוא לא מרפה ושולח כל יום הודעה שהוא מתחרט ומצטער ורוצה לפגוש ולדבר איתי. אני פצועה וכואבת ובאמת שאין לי כל מקום לסלוח ולשכוח לו. אני פשוט לא מסוגלת. הוא הרס לי את הילדות ולא נכח בשנים הכי משמעותיות בחיי אז מה פתאום עכשיו הוא בא ורוצה אותי? איפה היה כל השנים כשאני הייתי צריכה? בכל אופן, הדבר הראשון שעשה היה לפנות לרבנות כדי לבקש גט מאמא על מנת להביא אישה גויה לארץ שהתחתן איתה לפני 7 שנים בעודו נשוי לאמי. הסיפור הזה סוחט דמעות וכואב נורא. למרות שכל הדף הוא נקרא אבא, אני לא מרגישה אליו דבר ולא מחשיבה אותו ככזה. הוא פגע בי ברמות הכי עמוקות שיש. לכן אני פונה אליכם בשאלה: איך אני יכולה לסלוח לו? הוא כותב לי שהוא מתחרט על הכל אבל מתקשר לאמא שלי שנתנה הכל עבורי ואומר לה שיקח ממנה את הילדים בכל צורה שהיא. היא מצידה אומרת שאם אדבר איתו או אסלח לו בכל צורה שהיא, אאבד אותה. בבקשה תעזרו לי, אני עוברת לוחמה פסיכולוגית קשה מאוד משני הצדדים. אנחנו לפני יום כיפור, אני חייבת??? אני באמת לא מסוגלת
תשובה: כל כך קשה לקרוא את הסיפור הכואב שלך. ההלכה מאפשרת לך לומר שאת לא סולחת, ולא רוצה שום קשר איתו. המשנה ברורה כותב במפורש כי אם הנפגע עלול להיפגע מהסליחה שמבקשים ממנו - הוא אינו חייב בה. לא זו בלבד, אלא שלפי התיאור שלך (אני כמובן לא מכיר את המציאות, אלא רק את) עולה כי הוא אינו מתכוון באמת למחילה, שהרי הוא ממשיך לפגוע באמך. לפיכך, אל תחושי קרועה או מחויבת לעשות את מה שהוא תובע ממך. להפך, עשי את מה שנכון וטוב בעינייך. ושנה טובה ומתוקה
שאלה: שם לתינוקת: בתי נולדה ב. באלול השנה אני שוקלת לתת לה את השם.האם שם זה יהיה טוב לה? שרון
תשובה: בשעה טובה ומוצלחת. זכו לגדלה לתורה ולחופה ולמעשים טובים. מה שיקבע את חייה לא יהיה השם שייבחר, ואין כזה דבר שם "טוב" או "רע". בחרו בשם שאתם אוהבים, אך קבעו את דמותה בחיים לאור האהבה שתעניקו לה, החינוך הטוב, הדוגמה האישית, היחסים המצוינים ביניכם וכדו. כל אלה הם הם המשפיעים באמת על מהלך חייה של הילדה המתוקה. ושנה טובה ומתוקה
שאלה: הנחת תפילין: אני מתחזק וכבר מס פעמים ניסיתי לקחת על עצמי הנחת תפילין, היו פעמים שהצלחתי ולאחרונה אני פשוט שוכח להניח בבוקר. האם אפשר להתחיל בהנחת תפילין בצורה מדורגת מס ימים בשבוע בלבד?
תשובה: כל דבר שעושים הוא יותר טוב מלא לעשות בכלל. יש לזכור כי אפשר להניח תפילין עד שקיעת החמה. על כן, נסה להניח כל יום  אם לא תצליח בבקר - אחרי הצהריים (אך לא אחרי השקיעה)  העצם את ההחלטה הזו, ואם חס ו תפספס פה ושם זה יהיה חלק ממסע שאתה מטפס בו אל המקום של הנחת תפילין בכל יום שחייבים. האם אתה יכול ללכת בדרך זו?
שאלה: התחזקות בש  ל: השנה התחלתי שרות לאומי, ואני מרגישה שאני בכלל לא מוכנה לראש השנה. פתאום אני צריכה לדאוג לעצמי גם מהפן הרוחני, ואין לי את האולפנה שתיתן לי את הכלים להתחזקות. חשבתי על זה והגעתי למסקנה שאני צריכה ללמוד איזשהו ספר במהלך השנה שיעלה את הרמה הרוחנית שלי ויקרב אותי לקב"ה. אשמח אם תתנו לי המלצה על ספר מסויים שנראה לכם מתאים, ובאופן כללי- כלים ועצות לשנה הקרובה בתחום הזה.
תשובה: לבת שירות, וואו. וואו וואו וואו. לא ציניים בכלל. בזה הרגע תעודת הבגרות שלך בדרך אלייך. ולא רק כי סיימת את כל הבגורויות שלך. אלא כי את באמת משכילה להבין מול מה את הולכת לעמוד השנה. את הולכת להטביע בעצמך השנה, חותם של תינה אינטנסיבית, מידה שתקחי איתך אחר כך לחיים שלך איפה שלא תהיי ובמה שלא תעשי. אבל הנתינה הזאת תהיה הרבה יותר אפקטיבית אם מהצד השני תהיה התמלאות. ואחת הדגמאות הכי טובות להתמלאות זה לבחור איזה ספר וללמוד משו קצר באופן קבוע. ולפני שנעבור להמלצת הצוות, ברשותך נדגיש את ה באופן קבוע. כי זה אחד הדברים החשובים אם לא ה  בנות שירות מטבען הן יצורים עסוקים. אין להן שנייה לנשום. אם לא תקבעי לעצמך משו קבוע זה יוכל מהר מאוד להתמוסס, עוד המלצה זה - לעשות את זה ביחד עם איזה חברה טובה - אולי אפילו בטלפון, או עם מישי מהדירה, זה פשוט מגדיל את הסיכויים פי כמה כדי להצליח להתמיד. המלצה לספר את שואלת? אז ככה, זה אחד הדברים היותר אינדיבידואלים   כי אם זה ספר שאת הולכת ללמוד את כולו, כדאי שתתחברי לנושא ולסגנון. ניתן לך כמה רעיונות ותבחרי מה שבא לך. אם את בקטע של לימוד אמונה -  אמונות  של הרב הס שכתוב בשפה נעימה, וגם את  בגן האמונה המבואר  של הרב הרוש, ואת  דע מה שתשיב לעצמך  של הרב זאב קרוב. אם צניעות זה דווקא התחום המעניין ללימוד מבחינתך, אז יש את  תשוב תחייני  של הרב והרבנית שפירא, ויש גם את  כותנות אור    שזה מקבץ של מאמרים מרבנים ורבניות שונים,ויש את הנגלה שבנסתר של גילה מנדלסון, שגם מאוד מומלץ. חוץ מזה שיש את הסדרה המופלאה של  פניני הלכה  - במגוון נושאים, ומשולב שם גם עניינים רעיוניים. ואם בכלל בא לך ספרי מוסר כדוגמת  מסילת ישרים, זה גם אופציה מעולה. ואם בא לך ללמוד כל שבוע דברים שקשורים לפרשת שבוע הבאה - יש לך את ה נתיבות   של סלונים, ושיחות לפרשת שבוע של הרב נבנצאל, או  אהבת תורה  של הרב סבתו. קיצור, המגוון עצום, ויש אינספור סגונונות. תזכרי רק שזה חייב להיות לימוד של משהו שעושה לך טוב, ולא מעיק. והטיפ האחרון זה הלינק המצורף: עמ"י כולו מודה לך שלקחת אותו בשיקולים שלך שהחלטת מה לעשות השנה. שתהיה לך אחלה שנה, שנה של נתינה והתמלאות כאחד.
שאלה: ראש השנה: אנו בפתח חג ראש השנה שבו הדין נקבע. אני כועסת על עצמי שבמשך החודש לא התפללתי מספיק ולא ביקשתי מספיק תחנונים מה. ולמען האמת, כל שנה אני מבקשת סליחה, אבל אני ממשיכה וממשיכה ליפול באותו דבר. כל פעם שאני נופלת בדבר המסוים (שאעדיף לא לפרט) אני מבקשת סליחה. אבל אני חוזרת על זה שוב שוב. האם יש טעם בכלל בסליחתי? הרי אני תמיד מגיעה לאותה נקודה! וזה מייאש,מתסכל,ומעציב שאני לא מצליחה לשלוט בעצמי. אני מרגישה רע אפילו לבוא ולבקש סליחה בידיעה שעוד אחטא. אני לא חושבת שמגיע לי בכלל שה יקבל את סליחתי. וגמר חתימה טובה.
תשובה: ועכשיו אפשר לספר לעצמך סיפור אחר לגמרי: אני מלאה ברצון עמוק לתקן דבר מה  לא מצליחה, ואף על פי כן מאוד רוצה ומתכוונת לנסות שוב  יכולה אולי להעמיד אתגר ביניים - לא תיקון מוחלט אבל תיקון חלקי, ואנסה לעשות זאת  אני מנצלת את ראש השנה להתפלל על כך שהקב"ה ישלח אורו ואמיתו, ויסייע בעדי לעשות את המהפך הזה  אני מאמינה כי ריבונו של עולם פותח פתח לכל התעוררות שבאה מצידי, ובד בבד אני אנסה מאוד לא להיות צבועה, וכן להתקדם - אפילו מעט. האם זו לא שפה מתאימה יותר לקראת ראש השנה? ובהצלחה גדולה
שאלה: ארמית: הרב! למה מיוחסת לשפה הארמית קדושה? למה חלק מהתפילה שלנו נאמרת בארמית? הלא זו לא שפת הקודש.! ושנה טובה!
תשובה: לשפה הארמית יש מעמד מיוחד,זהוי שפה שמוגדרת בלשון חז  ל כמובחרת ומייצגת את הלשון המיוחדת לבני ישראל שאין למלאכים הבנה בשפה זו.(לא נכנס כעת לטעם הדבר) ולכן התורה שבעל פה שזה שייך לבחינת המקבל- בני ישראל כתובה בלשון ארמית. הקדיש והקדושה דמיושב (ב  ובא לציון   שאומרים אחרי תפילת העמידה) נאמרים בלשון הזו שאותה לא מבינים מלאכי מעלה ובזה מגלים על יחוד ויתרון בני ישראל על פני המלאכים. מתוך
שאלה: זרע לבטלה: קורא שאדם חוטא ועושה טעות ובאמת מצטער עליה אבל במקרה שלי הטעות חוזרת על עצמה שוב ושוב למרות שאני באמת באמת באמת לא רוצה לחטוא אבל היצר מתגבר עליי,כבר במשך 8 שנים לפחות אני מבטיח לעצמי להפסיק עם החטא הנורא הזה ואני מצליח לזמן קצר ושוב נופל עם הדבר הייה בן אדם לחברו הדבר לא הייה הגיוני ביותר כמה כבר אפשר לבקש סליחה ושוב לחזור על אותו דבר במשך כמה שנים,כל דבר קטן מעורר את היצר כל מחדבה ראייה וכו ופתאום אתה מוצא את עצמך חוטא בלי שאתה רוצה כאילו זה לא נשלט לפי דעתי כבר דרך התשובה נסגרה לי מזמן ואין מספיקין בידי לעשותה כי זה ממש לא הגיוני להצטער ולחזור ושוב פעם ועוד פעם במשך 8 שנים שכל פעם אני מבטיח שהפעם זה לא יקרה אשמח לקבל עצות והסברים על העיניין על החטא ועל התשובה על דרכים להתמודד ולהתגבר
תשובה: הקב"ה לא מונע דרך תשובה ממי שמבקש תשובה. אצל הקב"ה דברים נמדדים לא רק במבחן התוצאה אלא גם במבחן התהליך, המאמץ וההשתדלות. הקב"ה רואה את המצוקה שלך והקשיים שלך. הקב"ה מעריך כל פעולה, ולו קטנה ביותר שאתה פועל כדי להתקדם. אתה כותב כאן: "אני באמת באמת באמת לא רוצה לחטוא" האם לרצון הכן הזה אין הד? אתה צריך לדעת שהקב"ה יודע על הרצון הזה ויודע לתת לו מקום. כרגע אתה צריך להתקדם בתהליך. לא לצפות מעצמך לתוצאה סופית אלא להתקדמות. להציב לעצמך מטרה שאתה כרגע יכול לעמוד בא וממנה להתחיל התקדמות הדרגתית. אתה צריך גם לבדוק מה מכשיל אותך ולהתרחק מהדברים המכשילים. תעקוב ותלמד כיצד ובאיזה נסיבות אתה נופל ותשתדל לא להכנס לנסיבות הללו. יש חטאים שכדי להמנע מהם צריך לנקוט בשיטות של "רפואה מונעת." תבחן את עצמך: מה המראות והמחשבות שמכשילים אותך. תחשוב כיצד אתה ממלא את עצמך בדברים אחרים. באיזה מצבים אתה נופל - תשתדל לא להגיע למצבים הללו. תחילה תצפה מעצמך לשבוע נקי. אם הצלחת תן לעצמך  פרס. כך תמשיך כמה חודשים - לדרוש מעצמך שבוע, לא יותר. רק אחר כך תגדיל את הצפיה לשבועיים. כך וכדומה לזה תתקדם בתהליך הדרגתי עד שיגבר בך הכוח ותגיע לנצחון. אני מכיר אנשים שהתגברו ונצחו את היצר אבל לשם כך צריך להפעיל את כל הכוחות - כולם וצריך גם הרבה סבלנות. שנה טובה!
שאלה: מנין שנות עורלה: לפני כחצי שנה נטעתי בביתי ארבעה עצים בגיל של כ- 5 שנים: מנגו, אפרסק, קלמנטינה ולימון, העצים נקנו כשהם בתוך דלי מלא באדמה- כ-16 ליטר אדמה. וכעת הקלמנטינה התחילה להוציא פירות. האם צריך להתחיל ספירה מחדש או שאפשר להתחיל לאכול?
תשובה: זו שאלה גדולה מאוד הנתונה במחלוקת גדולה. אולם כדי לענות עליה יש צורך בעוד פרטים: א. האם ידוע לך כיצד עמדו העצים במשתלה - עם פוליתליאן מתחת או במגע ישיר עם האדמה. ב. האם העציץ נקוב אם לאוו. ג. האם הם הובאו לגינה בביתך עם גוש מספיק גדול כדי שהם יוכלו להתפתח ברמה התיאורטית גם אם לא ניטעו. לאחר שאדע את שלוש הנתונים האלה אולי התשובה תהיה מכוונת יותר.
שאלה: הכנת שיבול שועל אינסטנט בשבת, מותר?: האם מותר להכין בשבת דיסת שיבולת שועל משיבולת שועל אינסטנט, מהירת הכנה, שכל מה שיש לעשות הוא להוסיף לה נוזל חם? הכוונה היא כמובן למים רותחים ממיחם שבת.
תשובה: בספר "שמירת שבת כהלכתה" (חלק א, פרק ח  סעיף כח) כתב כך: כל האבקות ההופכות לתבשיל ראוי לאכילה על ידי הוספת נוזלים עליהן, ותבשיל זה אינו נזיל אלא מוצק, כמו אבקת פודינג (הוספה שלי: "אינסטנט פודינג"), אורז מבושל, פירה תפוחי אדמה (ואני אוסיף: "מנה חמה") אסור לשפוך עליהן נוזלים. מכיוון שיש בכך איסור "לישה", ואסור לעשות כך גם אם הוא מכין בלילה רכה. שנה טובה.
שאלה: הלכות ראש השנה: שבוע טוב הרב, האם מותר לחפוף את השיער ביום טוב ובשבת? הבנתי שיש בעייה של סחיטת השיער ותלישתו. אם אני לא סוחטת ולא מסתרקת מותר לי לחפוף? חג שמח!
תשובה: לך. אכן, אם את נזהרת שלא לתלוש שערות, ולא לסחוט את השיער אחרי הרחצה, מותר לחפוף את השיער בדרך זו (ספר "שמירת שבת כהלכתה", חלק א, פרק י"ד, סעיף כ )
שאלה: טבעות נישואין: כבוד הרב אני נישאת לבחיר ליבי בעוד מספר חודשיים ואנחנו בדיוק בשלב בחירת טבעות הנישואין. רציתי לשאול האם טבעות נישואין משובצות יהלומים מותרות ביהדות? אני יודעת שזה לא נהוג, ובכול זאת הייתי רוצה לדעת עם זה מותר? רוב תודות, שירן.
תשובה: לך. מזל טוב. לא, אין לשבץ אבן טובה בטבעת שבה מקדש החתן את הכלה. בשאלתך את מתייחסת ל"טבעות" בלשון רבים. ובכן את הקידושין מחוללת הטבעת שהחתן נותן לכלה, עם אמירת "הרי את מקודשת לי.". אין במעשה הקידושין נתינת טבעת נוספת, לא טבעת שהחתן מעניק לכלה, ולא טבעת שהכלה מעניקה לחתן. (בנצרות, אגב, אכן גם הכלה מעניקה טבעת לחתן)
שאלה: נסיעה בערב ראש השנה: התחלתי להתחזק לאחרונה ולשמור שבת, בערב ראש השנה המשפחה שלי נוסעת לליל הסדר, האם אני יכול לנסוע איתם? הם נוסעים לפני כניסת החג אבל בלילה הם חוזרים הביתה. אין לי אפשרות להישאר לישון אצל המארחים עד צאת החג. באמת שאני לא רוצה להישאר לבד בחג הזה האם יש משהו שאני יכול לעשות?
תשובה: ליל הסדר  הוא כינוי בלעדי בליל פסח. ליל ראש השנה הוא מאוד חגיגי ומיוחד אך לא נקרא  ליל הסדר. אין שום היתר לנסוע בחג או בשבת אלא רק לצרכי פיקוח נפש - כאשר יש סכנת חיים. לכן שומרי מצוות עושים הרבה פעמים צעדות ארוכות, הולכים אפילו שעתיים ברגל כדי להגיע או לחזור. אולי תוכל לשכנע שאתה נשאר אצל המארחים עד מוצאי החג, או שיש לך חברים או קרובי משפחה באיזור של המארחים או פתרון אחר. חג שמח ושנה טובה!
שאלה: הלכות שבת: ב"ה יש לי שאלות בהלכות שבת של הרב מרדכי אליהו זצוק"ל. האם אפשר לשאול את בנו- הרב שמואל אליהו (פעם הוא היה עונה על שאלות באתר אם איני טועה). אם לא- האם מותר לי לשאול כל רב או שעדיף לנסות להשיג את הרב שמואל אליהו?
תשובה: אני לא יודע. צריך לשאול את הנהלת כיפה: kipa kipa.co.il ושנה טובה
שאלה: לימוד הזוהר הקדוש: הרב, מאיזה גיל מותר להתחיל ללמוד זוהר? אם אני לא טועה, הרמב"ם קבע מגיל 40? אבל ראיתי במקום אחר שזה לא דווקא תלוי בגיל, אלא במצב הרוחני, שאדם למד את כל התורה הגלויה. מה הכוונה? (תורה עם מפרשים, בקיאות בגמרא וכו?) ושנה טובה!
תשובה: לימוד קבלה הוא לימוד מתקדם של פנימיות התורה והוא מתאים לאנשים שזה השלב בלימוד אליו הגיעו. אמנם, יש חכמים שכתבו את גיל ארבעים כגיל מתאים ללימוד קבלה אבל אם אדם מעוניין ומוכן ללמוד פנימיות תורה לפני כן אין בעיה. קריאת זוהר בפני עצמה ללא לימוד מעמיק כמובן שאין בה כל בעיה. תבושר במחילה וסליחה וכפרה. ירון דוראני.
שאלה: הלכה: האם מותר לחבר תקע של פלטה לשקע של שעון שבת שמחובר לחשמל (עוד לפני החג), ביום טוב, כאשר זיזי השעון במצב מופסק? בברכת שנה טובה ומועדים לשמחה.
תשובה: הדבר מותר, מכיוון שהוא נחשב כ"גרם הדלקה" המותר ביום טוב. יש מחמירים לטלטל התקע בשינוי, מכיוון שהוא נחשב כמוקצה. גם אין החיבור נחשב כבונה, כיוון שהוא לזמן קצר, וכך ראיתי שכתב הרב אברהם יוסף.
שאלה: יום הכיפורים כסיוט : בשנים האחרונות יום הכיפורים הפך עבורי לסיוט. מאז למדתי כי מי שרואה קרי בליל כיפור ימות באותה שנה, הפחד שלי מהלילה הזה הוא נורא. בכל שנה בלילה הזה אני בקושי נרדם ובכל כמה דק קם ובודק כי לא יצא לי קרי. לילה שלם עובר עליי בכל שנה כמעט ללא שינה וביום שלמחרת אני עייף מאוד ואני בקושי מתפקד בתפילה של היום שאחרי. יש לציין שהפחדים שלי מהלילה הזה מתחילים כבר בימים אלו ומבחינתי יום הכיפורים הפך ממש לסיוט וליום שאני משתוקק רק שיעבור ויחלוף ואיני באמת חווה את המשמעות האמיתית של היום הזה לצערי. אשמח לשמוע מהרב עצות כיצד להתגבר על הפחדים הנוראיים הללו וכיצד אגרום לכך שהשנה יום הכיפורים שלי ייראה אחרת לגמרי. ושנה טובה!
תשובה: אחד הדברים המעכבים את יום הכיפורים הוא פחדי שווא. פחדי שווא שמא התשובה לא ראויה  פחדי שווא שמא ריבונו של עולם יושב בשמיים וכל שהוא עושה הוא "לחפש" אותנו  פחדי שווא על הרואה קרי בליל היום הכיפורים. גם לו ח היו מתכוונים למשמעות הפשטנית של דבריהם   מדובר בפחד שווא. ממה נפשך, אם אדם ימות לאורך השנה כולה זה מה שיקרה, ואם כן   מפני מה לפחד מכך? על אחת כמה וכמה, שדברי ח אלה אינם נוגעים לעובדות "מדעיות" אלא להבעת רעיון   הבעת רעיון שאם אדם רואה קרי כתוצאה ממחשבות עריות ביום הכיפורים   יש לו בעיה רוחנית. מכאן ועד הפחדים שלך   המרחק כה רב, עד שכדאי ללמוד לחיות עם הפחדים, ולא להישבות על ידם. ואז, לדבוק בדברי ח שלימדו אותנו כי לא היו ימים טובים לישראל מיום הכיפורים, ולראות ביום הכיפורים את מה שהוא אמור להיות: יום של כפרה, חידוש הברית, והתכנסות לאמונה עמוקה ומחודשת באופקים החדשים שנפתחים בפנינו בשעה שאנו מיטהרים לפני אבינו שבשמיים. האם אתה יכול ללכת בדרך זו? ושנה מתוקה
שאלה: כשרות של תפילין: בס ד לרב. יש לי תפילין ישנות, שבדקתי אותם אצל סופר ירא שמיים. לאחרונה, שמתי לב שקצת נשתפשף בתפילין של ראש ויד הריבוע החד בקצוות, ונעשה מזה כמו עיגול קצת. הסופר ירא שמיים אמר לי שהוא מוכן לתקן אותם, ומסרתי לו לתיקון, אך הוא אמר לי שהוא יתקן אותם ע י צמר גפן, ושזה המקצוע שלו. לצערי, אני לא בקי בהלכות של סופר סת ם, אבל מה יש כזו שיטה למלאות תפילין עם צמר גפן לצורך תיקונם? וכי תפילין לא עושים מעור בהמה גסה או דקה? אני בספק אם אני אוכל להניח אותם אחר כך. אני מבקש את הדרכת הרב בנוגע לשאלות הלכתיות כאלו שנוגעות להלכות קדושת תפילין כאלו שאני לא מכיר. ב ו כתיבה וחתימה טובה וראש השנה שמח, דוד.
תשובה: אני חושב שנפלה טעות בהבנתך מה הוא יעשה. אני חושב שהוא לא התכוון שהוא ישתמש בצמר גפן כדי לרבע את התפילין. השערתי היא שהוא התכוון שהוא ייקח צמר גפן רטוב, יצמיד את זה לריבועי התפילין, הם יתנפחו כמו כל עור שבא במגע עם מים, ובדרך זו הוא יתקן את הריבוע. אנא בדוק איתו האם כוונתו הייתה לכך, ואם כן - כמובן שאין בכך כל בעיה. ושנה טובה
שאלה: לעשות תשובה : לכבוד הרב, אחותי אשה לא דתייה נכנסה להריון לא רצוי ולאחר התלבטות רבה החליטה על הפלת התינוק. אמי שעובדת בבית חולים עזרה לה לבצע את ההפלה (הדריכה וסייעה) כעת אמי מתחרטת על מה שעשתה ורוצה לקבל על עצמה תיקון לעניין. הצעתי לה לתרום לארגון המסייע לנשים המעוניינות בהפלה, האם לדעת הרב תיקון כזה בתוספת חרטה על המעשה הינו מספיק או שמא ראוי לעשות תיקון נוסף לעניין זה. ( אחותי לעומת זה לא מצטערת בכלל על מה שעשתה). ושנה טובה.
תשובה: התיקון שנדרש ממנה דורש שלשה מרכיבים: הכרה בחטא, חרטה וקבלה לעתיד. הכרה בחטא וחרטה יש. היא צריכה להתחייב לקב"ה שלא תעשה שוב כדבר הזה. בכך נעשתה תשובה שלימה והיא זוכה לכפרה. מעבר לכך אפשר לעשות אבל אין כל חובה לעשות. מקובל שהתיקון הנוסף נעשה כנגד הקלקול. לתרום או עדיף להתנדב באגודת  אפרת  - למניעת הפלות. שנה טובה
שאלה: כשרות: לכבוד הרב וברכת ד. 1. ברצוני לדעת האם מותר להשים בשבת לחם על הפלטה (באופן כללי), לצורך חימום בלבד. 2. האם הלחם הנ"ל נחשב בשרי? מותר לאוכלו עם דגים? 3. האם זה משנה אם היה נייר כסף על הפלטה או שהלחם היה על הפלטה ממש? אם כן - אשמח לפירוט ע"מ שנדע כיצד לנהוג להבא בעז"ה יתברך בלי נדר. שנה טובה ומתוקה, כתיבה וחתימה לחיים טובים ול לנו ולכל בית ישראל בע ה אמן.
תשובה: א. מותר לשים את החלה על הפלטה. אולם יש לזכור כי אפשר שהפלטה לא כשרה (שכן נשפך עליה גם חלב וגם בשר) ואם כן יש לשים צלחת או משהו מעין זה. ב. אני מבין מהשאלה השניה כי הפלטה משמשת לחימום בשרי בלבד. אם כך - מה שכתוב בסעיף הקודם מיותר, אולם בוודאי שהלחם נחשב כבשרי. אף על פי כן, מותר לאוכלו עם דגים. ג. אם זה המצב - אין צורך בניר כסף.
שאלה: בנוגע לסוף העולם ודברים אחרים.: בגוג ומגוג יגיע העונש לגויים-תחיית המתים-ביאת המשיח-כולם עובדים את ה ארמגדון סוף העולם-ביאת ישו-רק המאמינים שלו יחיו וילכו אחריו סוף העולם עפי הטקסט "סימני הקייאמה" מתואר משהו דומה שבסופו כולם יאמינו באללה לפי ההינדואיזם יופיע "אווטר" (אל) ויעשה צדק למה זה אותו דבר עם אל משיח שונה? כל דת אולי המציאה לעצמה סוף עולם? איך נדע שדווקא הסוף העולם שלנו הוא הנכון? ובגלל ששמעתי שאתה עוסק בעניין השזל רבות רציתי לשאול עוד- זהו נמאס לי! אני פשוט רוצה לשבור הכל!! אני רוצה ללכת עכשיו ולהתפרק!! רוצה ללכת ולעבור על שזל כאילו לא אכפת לי,כי נמאס לי כבר שאני מבזבז ככ הרבה זמן על חקירת הנושא!! מצד אחד-יש את האמונה והסיבות הלא הגיוניות שמעבר להגיון שלנו שכוללת שדים,רוחות רפאים,נשמות,גן עדן,גהינום. מצד שני-יש את ההסבר ההגיוני לכל דבר,שנתפס על הדעת,שאותו אתה יכול להבין!! איך אפשר ככה?! איך אפשר?! אני רק נער למה מצפים ממני לכל כך הרבה?!!! זה בסהכ טבעי!!! אני רק רוצה להנות מהחיים שלי,להיות חופשי ולעשות מה שבא לי!! למה החכמים אסרו בכלל הוצאת זרע לבטלה? מה מפריע להם?! אני רוצה להנות מזה כל עוד אני יכול כי אם אני ימות,ולא יהיה כלום!? בזבזתי את הנאות החיים!! אני חי רק פעם אחת! וזה לא בטוח שאני יחיה פעם שנייה.אוף. וזה נכון שמגיעים למדור 7 בגיהנום על אי שמירת שבת ועל הוצאת זרע לבטלה? כבוד הרב!!
תשובה: הבה נצא למסע מרגיע ותובע: א. למה חשוב לי לדעת מה יהיה בסוף העולם? למה חשוב לי לדעת שסוף העולם "שלנו" (שאין לי מושג מה היא אותה תחיית המתים שאני מאמין בה בכל מאודי) הוא הנכון יותר? די לי במה שחיי האמונה מחייבים ומאפשרים לעשות עתה, וזה העולם שאני מציע לך לחיות בו. ב. אני לא עוסק רבות בהוצאת שכבת זרע לבטלה. אני חושב שעיסוק "רבות" בנושא הזה אינו מביא לשום דבר טוב. ג. כאמור לעיל, עזוב את המחשבות על הגיהינום, על המדור השביעי, על כל הדברים האלה. אין לאף אחד מושג מה משמעותם, ולא על כך אנחנו בונים את האמונה שלנו. את האמונה שלנו אנו בונים על המצוות והאיסורים שצווינו בתורה או על ידי חכמים, ובנושא בו אתה דן   על הרצון הפנימי לחיות חיים מאירים בקדושה ובטהרה, ולא להשחית את כוחות הגוף שלנו. בדרך כזו, אתה לא צריך לחיות של ייאוש ותסכול, אלא של שמחה והתעלות. ושנה טובה ומתוקה
שאלה: מיקסר חלבי ופרווה: קנינו מיקסר עם קערת נירוסטה. האם לאחר שהכנו במיקסר עוגה חלבית ניתן להכין באותה קערת נירוסטה מאכל פרווה שיאכל בארוחה בשרית?(כמו לחם למשל) האם נידרש להמתין 24 שעות? האם יש עוד משהו שעלינו לעשות? מראש ושנה טובה.
תשובה: אם מרכיבי העוגה היו קרים - אין כל בעיה.
שאלה: שקדים: שקדים קלופים כולל הקליפה הפנימית בהשגחת הרב לנדאו פתח תקוה. האם זה מהדרין או כשרות רגילה?
תשובה: אנו לא מכירים הכשר של הרב לנדאו בפתח תקווה. כדאי לבדוק שוב את הכיתוב. אם זה הרב לנדאו של בני ברק אז זה כשר למהדרין.
שאלה: פירות: יש איסור מפורש על הדבר " כלאי זרעים " אסור לנו לכלוא שני זנים וליצור זן אחד השאלה שלי האם מותר לאכול פירות אלו? כמו נקטרינה וכו ואם מותר, אז מדוע?
תשובה: וברכת ד  א. נקטרינה איננה כלאים. והיא זן מסויים של אפרסק. ב. התורה לא אסרה רק את המעשה, אנו אין בידינו לגזור גזרות חדשות שהתורה לא גזרה. ועל כן מותר לאכול פירות שהורכבו באיסור (כגון: אגס וכדו ). כתיבה וחתימה טובה יהודה הלוי עמיחי מכון התורה והארץ
שאלה: קרי לילה: כבוד הרב, האם יש סגולות להימנעות מקרי לילה?
תשובה: : אכתוב לך מספר של סגולות: 1. לישון עם טלית קטן. 2. לקרוא קריאת שמע שעל המיטה מתוך סידור. 3. לא לישון עם נעליים ועם משהו מברזל כמו חגורה. 4. לא חשוב או להסתכל במראות אסורים. 5. לא לישון בחדר לבד, ואם אין ברירה- להדליק אור קטן. 6. להתפלל לה  שיצליחך בשמירת הברית. ברכה והצלחה
שאלה: לוף חסלט: לא מצאתי לוף של החברות המומלצות ע"י, מה עלי לעשות?
תשובה: החברות המומלצות לא הצליחו השנה לייצר לוף נקי מחרקים. לכן מומלץ לרכוש לוף רגיל ולנקות ע"פ ההנחיות בקישור המצ"ב
שאלה: ישיבת הסדר: כבוד הרב, אני תלמיד ישיבת הסדר, כבר שיעור ד, לא מזמן חזרתי מהצבא אל הישיבה! הבנייה האישית בצבא מאוד חיזקה אותי בהרבה מובנים! עם החזרה לישיבה, אני נתקל בקשיים שעוד התמודדתי איתם עוד היותי בשיעור א. החיבור לה, התשוקה בלימוד, השבת והחגים! אני מנסה ללמוד - אך הלימוד אינו מעניין אותי, את האמת. אני כבר לא כ כ יודע אם אני שייך לעולם הזה שנקרא דת! אבל אני רוצה להיות חלק ממנו! התאהבתי בקדושה שביהדות אבל אני לא מצליח להתחבר! אני מסתכל על אחרים ושואל את עצמי בצער, למה אדם זה מחובר יותר ממני - וכנראה שהשלמתי עם העובדה שאני לא אהיה כזה ואני פשוט יש לי אישיות והבנה אחרת בדרכו של ה ובעבודתו! אני מרגיש נבדל מהכלל, לא שייך בכלל לכל מה שקורה! אני די חושב שכל הסיבות הללו נגרמו כתוצאה ממשבר שקרה לי בבית ואני די כעסתי על ה ותמיד הסבירו לי שהכל לטובה כשבעצם זה לא! אני לא רוצה לפרוק עול ולאבד את עצמי בעולם מבולבל זה! אני פשוט אובד עיצות ואני זקוק להכוונה.
תשובה: האם יש לך אפשרות נפשית ופנימית להתייחס למצב בו אתה נמצא כהזדמנות? אסביר: לו היינו יושבים פנים אל פנים היינו מתחילים במסע פנימי, בו מקשיבים אחד לשני, משקפים האחד את השני, מדייקים האחד את השני וכדו, ואז אולי היית יכול לדלות מתוך עצמך את ההדרכה המתאימה לך. אולם נקלעה לפניך הזדמנות. אתה חש שמשהו לא נכון במה שאתה עושה. לפחות בתחום הלימוד. וכיוון שאין אדם לומד תורה אלא ממקום שלבו חפץ   זו ההזדמנות שלך לחפש את החפץ שלך בתוך הלימוד. אפשר שאתה לא מחפש את הדברים הנכונים בלימוד הגמרא  אפשר שהגמרא אינה חלקך בתורה, ואתה יכול למצוא חלק אחר בתורה  יש כל כך הרבה אפשרויות. ואפשר שהבעיה נמצאת במקום אחר לגמרי   הבית, מה שעבר עליך וכדו    והכל מושלך על הלימוד. האם אתה יכול למצוא חבר טוב, או ר"מ שאתה נותן בו אמון, ולבקש ממנו להקשיב לך, לשקף אותך ולומר לך מה הוא שומע בדבריך, שיעזור לך לדייק את מצוקתך, ואז ביחד לחפש לה דרך? האם אתה יכול למצוא דרך למצוא מקום אחר לתלמוד תורה בו תתחבר יותר? זו תחילת הדרך. אשמח שתחזור אם תרצה להמשיך את המסע. ושנה טובה
שאלה: צום כיפור בחודש שביעי להריון:, אני בהריון באמצע חודש שביעי אני מעוניינת לדעת בנוגע לצום הכיפורים האם מותר לצום כמו תמיד בהריון הראשון הייתי בחודש שישי וצמתי את כל הצום אבל בגלל שבהריון הזה מדובר בחודש מתקדם יותר אני מעוניינת לדעת אם חלילה לא יכול להיות נזק
תשובה: וברכת ד  באופן כללי אלפי בנות ישראל צמות את הצום הקדוש הזה, והכל בתנאי שהכל מתנהל ר מבחינה בריאותית (צריך לוודא אצל הרופא שאין בעיות בהריון). כמו כן יש להתכונן לצום במספר דברים. א. לשתות ולאכול דברים עם סוכרים בערב הצום. ב. לא להכביד על הגוף לקראת הצום. ג. למדוד מהי כמות של 40 סמ"ק (כדי שיהיה מוכן אם תצטרכי לשתות בשיעורים). ד. ביום הצום להקפיד על מנוחה באויר טוב, אם צריך עזרה לדאוג שהבעל יבוא לעזור בזמני התפילות וכדו. ה. אם מתחילים להרגיש סחרחורות וכדו  יש לשתות כוסית של 40 סמ"ק כל 9 דקות, עדיף מיץ ענבים טבעי שיש בו סוכרים. כל הדברים הללו יעזרו לך להעביר את הצום בבריאות ושמחה. ויהי רצון שנכתב ונחתם לחיים טובים. יהודה הלוי עמיחי מכון התורה והארץ כפר דרום אשקלון
שאלה: כפפות: האם למישהו שעוטה כפפות מותר לגעת בבנות?
תשובה: וברכת ד  אין לגעת אפילו על ידי כפפות. כתיבה וחתימה טובה יהודה הלוי עמיחי מכון התורה והארץ
שאלה: תפילת חנה: ברצוני לדעת האם תפילת חנה צריכה להכתב על ידי סופר סת"ם? הסיבה שאני שואלת היא שקיבלתי במתנה תפילת חנה מעוצבת וממוסגרת שנכתבה ע"י פלונית. יכול להיות שזה רק צירוף מקרים אך מאז שהמתנה הזו נכנסה אל ביתי, רצף של בעיות עבר עלינו וברצוני לוודא שאין קשר לחוסרת כשרות או בעייתיות שקשורה במתנה הממוסגרת. אשמח לקבל גם המלצות: היכן כדאי לתלות את התפילה, האם יש לבדוק אותה וכו.
תשובה: וברכת ד  תפילת חנה היו מקומות שאמרו ויש שלא אמרו, אפילו החיד"א ששמע על מנהג זה לא הביאו ולא הזכירו בספריו. על כן אין חובה לומר תפילה זו אלא מי שנוהג כן מימים ימימה. בודאי שאין מקור כיצד צריך להיות כתוב. בכל אופן אין צורך לתלות תפילות בבית, כשם שאין תולים תפילת שמונה עשרה בבית, כן אין שום צורך לתלות תפילת חנה שהוא תמצית תפילת העמידה (ילקוט, שמואל פ, ב). אם רצונך לתלות כיצירה אמנותית יש בכך קצת זלזול בכתבי הקודש שעושים אותם כמוצרי אמנות ויופי. אבל אם זה מוסיף לך יראת שמים, אפשר לתלות ובלבד שלא יהיה כנגד מקומות מכוסים, דהיינו שלא ישנים שם איש ואישה, וכן לא כנגד מקומות שמחליפים לילדים קטנים. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: כשרות על שוקולד: רציתי לדעת האם שוקולד של חברת לה סטלה, כשרה? זה שוקולד שמיובא מפולין ומיובא ע"י סלום יבוא ושיווק חיפה. השוקולד הוא חלב ומריר ממולא בקרמים שונים. ב מראש מרים
תשובה: זה מותג אחד של חברת.mieszko לחברה זו אין כשרות